31. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 322578/2539 της 19 Μαΐου/16 Ιουν. 1998 (ΦΕΚ Β΄  598) Πρόωρη Συνταξιοδότηση Αγροτών στα πλαίσια εκτέλεσης του Καν. (ΕΟΚ) 2079/92. Έχοντας υπόψη: 1.Τις διατάξεις: α.Του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137) όπως αυτό προστέθηκε με το άρθρ. 27 του Νόμ. 2081/1992 (Α 154) και αντικαταστάθηκε με το άρθρ. 1 παρ. 2 του Νόμ. 2469/1997 (Α΄ 38). β.Του άρθρ. 1 παρ. 4, του Ν.Δ. 131/74 «περί παροχής Οικονομικών ενισχύσεων στη γεωργική, κτηνοτροφική, δασική και αλιευτική παραγωγή» (Α 220) όπως τροποποιήθηκε με το άρθρ. 4 παρ. 2 του Νόμ. 1409/83, «περί παροχής οικονομικών ενισχύσεων στη γεωργική, κτηνοτροφική, δασική και αλιευτική παραγωγή και άλλες διατάξεις (Α 199). γ.Του άρθρ. 39, παρ. 10 του Νόμ. 2065/92, «περί εγκρίσεως οικονομικών ενισχύσεων από τους Υπουργούς Οικονομικών και Γεωργίας (Α 113). δ.Του άρθρ. 1, παρ. 1, 2 και 3 του Νόμ. 1338/1983 Εφαρμογή του Κοινοτικού Δικαίου (Α 34), όπως τροποποιήθηκε από το άρθρ. 6 του Νόμ. 1440/1984, «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (Α 70) και του άρθρ. 65 του Νόμ. 1892/1990 (Α 101). ε.Του άρθρ. 1 του Νόμ. 2237/94 «Εφαρμογή του Καν. (ΕΟΚ) αριθμ. 2079/92 και ρύθμιση συναφών θεμάτων (Α 149). στ.Του άρθρ. 2 παρ. 7 του Νόμ. 2520/97 «Μέτρα για τους νέους αγρότες σύσταση Οργανισμού Γεωργικής Επαγγελματικής Εκπαίδευσης, κατάρτισης και Απασχόλησης και άλλες διατάξεις» (Α 173). 2.Τον Καν. 2079/92 του Συμβουλίου της 30ης Ιουνίου 1992 «για τη θέσπιση κοινοτικού καθεστώς, παροχής ενισχύσεων στην πρόωρη Συνταξιοδότηση των γεωργών» (Ε.Ε.Αρ. L 215 της 30.7.92). Σελ. 1068,2082 Τεύχος 1326 Σελ. 44 3.Την αριθμ. Ε(94) 1282/14.7.94 απόφαση της Ε.Ε. με την οποία εγκρίθηκε το πρόγραμμα της «Πρόωρης Συνταξιοδότησης Αγροτών» στα πλαίσια εκτέλεσης του Καν. (ΕΟΚ) 2079/92 στην Ελλάδα, όπως αυτή τροποποιήθηκε με τις αριθμ. Ε (96) 10/8.2.96 και Ε (97) 730/20.5.97 αποφάσεις της αυτής Επιτροπής. 4.Την αριθμ. 407756/6081/20.9.94 απόφαση των Υπουργών Εθνικής Οικονομίας Οικονομικών και Γεωργίας «Πρόγραμμα Πρόωρης Συνταξιοδότησης Αγροτών στα πλαίσια εφαρμογής του Καν. 2079/92 (Α 711) όπως αυτή έχει τροποποιηθεί με τις αριθμ. 359475/2411/31.5.95, 302572/6200/29.2.96 και 343552/4922/4.9.97. 5.Την αριθ. 278/333785/4262/28.7.97 απόφαση Υπουργών Οικονομικών και Γεωργίας. (Β. 678). 6.Την από 17.1.95 σύμβαση του Υπ. Γεωργίας και της Αγροτικής Τράπεζας Ελλάδας (Α.Τ.Ε. Α.Ε.). 7.Την με αριθμ. 1107147/1239/6Α/4.10.94 (Β. 922) Κοινή Απόφαση του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών», αποφασίζουμε: 1.Για τη συνέχιση του προγράμματος Πρόωρης Συνταξιοδότησης των Αγροτών, στα πλαίσια εφαρμογής του Καν. (ΕΟΚ) 2079/92, εγκρίνεται πίστωση ύψους 20 δις δρχ. προκειμένου να καλυφθούν υποχρεώσεις πληρωμής των δικαιούχων του προγράμματος για το έτος 1998 και μετέπειτα ετών. Η παραπάνω δαπάνη θα καλυφθεί από τις πιστώσεις του Κ.Α. 5323 του τακτικού προϋπολογισμού του Υπουργείου Γεωργίας. Στην παραπάνω πίστωση των 20 δις δρχ. συμπεριλαμβάνεται και η προβλεπόμενη στην από 17.1.1995 σύμβαση του Υπ. Γεωργίας και της Α.Τ.Ε. Α.Ε. αμοιβή της τελευταίας, για τις παρεχόμενες υπηρεσίες της, όπως αυτή κάθε φορά αναπροσαρμόζεται. 2.Από την ανωτέρω πίστωση ποσό ύψους 480 εκατ. δρχ. διατίθεται για την κάλυψη κατά 90% των δαπανών που θα προκύψουν από τις αμοιβές των δικηγόρων και συμβολαιογράφων καθώς και των εξόδων μεταγραφής των συμβολαιογραφικών εγγράφων που συντάσσονται για την οριστική παραχώρηση ή ενοικίαση των γεωργικών εκμ/σεων, για την ένταξη στο πρόγραμμα της Πρόωρης Συνταξιοδότησης των Αγροτών στα πλαίσια του Καν. (ΕΟΚ) 2079/92 όπως προβλέπεται στο άρθρ. 2 παρ. 7 πρώτο εδάφιο του Νόμ. 2520/97. α.Δικαιούχοι: Δικαιούχοι της ανωτέρω πίστωσης είναι γεωργοί που εντάσσονται οριστικά στο πρόγραμμα της Πρόωρης Συνταξιοδότησης των Αγροτών, στα πλαίσια εφαρμογής του Καν. (ΕΟΚ) 2079/92. 39.Λ.η.31 Συνταξιοδότηση Ο.Γ.Α. Β.Διαδικασία πληρωμής: Οι απαιτούμενες για την πληρωμή των δικαιούχων πιστώσεις, θα διαβιβάζονται στην ΑΤΕ με εντάλματα προπληρωμής που θα εκδίδονται από την Υπηρεσία Δημοσιονομικού Ελέγχου του Υπουργείου Γεωργίας στο όνομα της Α.Τ.Ε. (Κέντρο Κατάστημα) κατόπιν προτάσεως της οικονομικής Δ/νσης, σε συνεργασία με την Δ/νση Προγραμματισμού και Γεωργικών Διαρθρώσεων και την αρμόδια Δ/νση της Α.Τ.Ε. Οι δικαιούχοι υποβάλουν στο κατάστημα Α.Τ.Ε., στο οποίο έχει κατατεθεί και η αίτηση ένταξης στο πρόγραμμα της Πρόωρης Συνταξιοδότησης των Αγροτών, τα εξοφλημένα παραστατικά των αμοιβών δικηγόρων, συμβολαιογράφων καθώς και των εξόδων μεταγραφής των συμβολαιογραφικών εγγράφων. Η πληρωμή των δικαιούχων θα γίνεται και καταστάσεις πληρωμής που θα συντάσσονται από τα αρμόδια καταστήματα της Α.Τ.Ε. Η Α.Τ.Ε. μεριμνά είτε για την απ’ ευθείας πληρωμή των δικαιούχων που αναφέρονται στις καταστάσεις πληρωμής, είτε με πίστωση υπάρχοντος ή ανοιγησομένου λογαριασμού Ταμιευτηρίου στο όνομα των δικαιούχων για όσους δεν παρουσιάζονται να εισπράξουν τα δικαιούμενα ποσά. Δικαιολογητικά απόδοσης λογαριασμού από την Α.Τ.Ε. είναι τα αναφερόμενα στην υπ’ αριθμ. 69437/8.11.81 απόφαση Υπ. Γεωργίας. γ.Σε περίπτωση διαγραφής του δικαιούχου από το πρόγραμμα της Πρόωρης Συνταξιοδότησης των Αγροτών (Καν. 2079/92) τα εισπραχθέντα ποσά επανεισπράττονται έντοκα από την ημέρα είσπραξης με τη διαδικασία των διατάξεων του Ν.Δ. 356/74 «περί κώδικος εισπράξεως Δημοσίων Εσόδων». 3.Εξουσιοδοτείται ο Υπουργός Γεωργίας για τις λεπτομέρειες εφαρμογής της παρούσης.